open-index/open-wikipedia-markdown huggingface dataset:
Saimi Westerlund

**Saimi Westerlund** (20. maaliskuuta 1919 Padasjoki – 3. huhtikuuta 1999 Vantaa) oli suomalainen yritysjohtaja. Hänestä tuli vuonna 1962 Suomen Kaukokiito Oy:n toimitusjohtaja, ja hän oli maan ensimmäinen naispuolinen kuljetusalan ammattijohtaja.

Padasjoella varttunut Saimi Westerlund tuli vuonna 1953 Kaukokiitoon kirjanpitäjäksi. Hän eteni konttoripäälliköksi, ja kun yhtiöön tarvittiin 1960-luvun alussa uutta toimitusjohtajaa, paikka annettiin kaikkien yllätykseksi tehtävää jo viransijaisena neljä kuukautta hoitaneelle Westerlundille.

Huolimatta tiekuljetusalan hyvästä tuntemuksesta Westerlund kohtasi ennakkoluuloja ja vähättelyä. Hänen pätevyytensä tultua ilmi häntä alettiin kutsua muun muassa rautarouvaksi, Juurakon Huldaksi, Niskavuoren Hetaksi tai Miina Sillanpääksi. Hän kehitti tavaralinjaliikenteen vaihtolava- ja vaihtokorijärjestelmiä, jotka tehostivat kuorma-autojen käyttöastetta ja mahdollistivat juna- ja tiekuljetusten yhdistelmän. Westerlundin aloitteesta rakennettiin myös ensimmäinen tavaraterminaali Helsingin Metsälään vuonna 1970.

Westerlund oli kysytty puhuja ja kuljetusalan äänitorvi. Hän oli aktiivisesti mukana neljän naisen muodostamassa AsiaNainen-yhdistyksessä, jonka pyrki edistämään työelämän tasapainoa ja tasa-arvoa. Suomen liike- ja virkanaisten liitto nimesi Saimi Westerlundin vuonna 1980 vuoden naiseksi. Hän jäi eläkkeelle Kaukokiidosta 1984 ja istui vaalikauden 1985–1988 Helsingin kaupunginvaltuustossa kokoomuksen edustajana.

Eläkevuosinaan Westerlund osti ja perusti vielä kuljetusyrityksiä toimimaan kasvavassa Venäjän-liikenteessä, mutta niiden kanssa tuli vaikeuksia Suomen 1990-luvun alun laman ja devalvaation myötä, mikä johti Westerlundin sairastumiseen.

## Lähteet
Virginia International Raceway

**Virginia International Raceway** (lyhyesti **VIR**) on Virginiassa sijaitseva moottorirata.

## Historia
Radan historia alkaa vuodesta 1955, jolloin Pohjois-Carolinan moottoriurheilun harrastajat perustivat Sports Car Enterprisesin ja vuokrasivat maa-alueen rataa varten. Vuonna 1957 rata oli valmis käyttöön. Ensimmäinen virallinen tapahtuma oli Sports Car Club of American (SCCA) kilpailu. Sports Car Enterprises ei saanut riittävästi katsojia ja luovutti lainan vuonna 1959 uusille omistajille. Seuraavan kerran rata ajautui talousongelmiin 1970-luvulla, jolloin rata suljettiin. Vuonna 1998 sijoittajat panostivat rataan uudelleen ja se avattiin jälleen vuonna 2000.

## Lähteet
María Elena Walsh

**María Elena Walsh** (1. helmikuuta 1930 – 10. tammikuuta 2011) oli argentiinalainen kirjailija, runoilija ja laulaja. Hänen tunnetuimpia teoksiaan ovat Manuelita-kilpikonnasta ja tämän apinaystävästä kertovat laulut ja lastenkirjat.

Walsh julkaisi ensimmäiset runonsa 15-vuotiaana. Hän lähti pian Eurooppaan ja Yhdysvaltoihin, missä hän kirjoitti ja esiintyi. Hän esitti Pariisissa argentiinalaiseen suulliseen perinteeseen perustuvia lauluja ja levytti niitä useita albumillisia. Niistä tuli suosittuja, ja Walsh alkoi kirjoittaa myös omia laulujaan. Kuuluisa albumi tuolta ajalta on Canciones para Mirar (1960), jolla kilpikonna Manuelita sai ensiesiintymisensä.

Walsh palasi Argentiinaan vuonna 1970 kuuluisana. Vuosien 1976–1983 diktatuurin aikana Walsh protestoi avoimesti ja kirjoitti protestilauluja.
Vuonna 1978 hän lopetti esiintymisen kyllästyttyään sensuuriin ja keskittyi kirjoittamiseen. Kantaa ottavien tekstien lisäksi hän julkaisi matkakertomuksia Euroopasta ja Amerikasta yhdessä partnerinsa, valokuvaaja Sara Facion kanssa.

## Lähteet
Trans Am (moottoriurheilusarja)

**Trans Am** on Pohjois-Amerikassa ajettava autourheilusarja. Sarja on perustettu vuonna 1966 ja sitä hallinnoi Sports Car Club of America (SCCA). 
Sarjaa ajetaan useilla kilparadoilla, joista osa on pysyviä moottoriratoja ja osa katuratoja.

Sarjalla on ollut vuosien varrella useita nimiä, joista on osa liittynyt sarjan sponsoreihin.

## Historia
Sarja tunnettiin aluksi nimellä Trans American Sedan Championship ja ensimmäinen kilpailu järjestettiin 25. maaliskuuta 1966 Sebring International Racewaylla Floridassa.

## Lähteet

## Aiheesta muualla
* Sarja viralliset verkkosivut
Friederike Lüpke

**Friederike Käte Evelyn Marie-Luise Lüpke** (s. 21. tammikuuta 1967 Greifswald, Saksan demokraattinen tasavalta) on saksalainen kielitieteilijä, joka on toiminut Afrikan tutkimuksen professorina Helsingin yliopistossa elokuusta 2019 lähtien.

Lüpke valmistui maisteriksi Kölnin yliopistossa. Hän väitteli tohtoriksi Nijmegenin Radboud-yliopistossa vuonna 2005. Hän työskenteli professorina Lontoon yliopiston School of Oriental and African Studies -laitoksessa ennen siirtymistään Helsinkiin. Hän on tutkinut jalunkan kieltä Guineassa ja baïnounk gujaherin kieltä Senegalissa.

## Julkaisut

* Friederike Lüpke: *A Grammar of Jalonke Argument Structure* (väitöskirja). Nijmegenin Radboud-yliopisto, 2005. http://hdl.handle.net/2066/19598
* Friederike Lüpke ja Mary Chambers (toim.): *Multilingualism and Language Contact in West Africa: Towards a Holistic Perspective*. Brill, 2010. https://eprints.soas.ac.uk/id/eprint/12415
* Friederike Lüpke ja Anne Storch: *Repertoires and Choices in African Languages*. De Gruyter, 2013.
* Friederike Lüpke (toim.): *The Oxford Guide to the Atlantic Languages of West Africa*. Oxford University Press, 2024.

## Lähteet

## Aiheesta muualla

* Lüpken blogi "Why African languages?"
* ORCID
* ResearchGate
* Google Scholar
* Friederike Lüpke: afrikkalaisten kielten tutkimus auttaa ymmärtämään monikielisiä yhteiskuntia – Haastattelu Helsingin yliopiston verkkosivuilla 17.8.2020
Idar Norstrand

**Idar Olav Norstrand** (14. helmikuuta 1915 Bergen – 8. syyskuuta 1986) oli norjalainen työväenpuolueen poliitikko. Hän toimi Norjan hinta- ja palkkaministerinä 1964–1965.
## Lähteet

## Aiheesta muualla
* ''Idar Norstrand'' Norjan suurkäräjien verkkosivuilla
Leif Granli

**Leif Granli** (25. syyskuuta 1909 – 17. maaliskuuta 1988) oli norjalainen työväenpuolueen poliitikko. Hän istui suurkäräjillä 1945–1973 ja oli niiden puhemies 1972–1973. Vuosina 1963–1965 hän oli Norjan maatalousministeri ja 1972–1979 Pohjois-Trøndelagin maaherra.
## Lähteet

## Aiheesta muualla
* ''Leif Granli'' Norjan suurkäräjien verkkosivuilla
Fredriksstad Blad

**Fredriksstad Blad** on norjalainen vuonna 1889 perustettu paikallislehti, jonka kotikunta on Fredrikstad. Se ilmestyy kolmesti viikossa ja kuuluu Amedia-konserniin. Vuodesta 1986 lehti on ollut tabloid-kokoinen.
## Lähteet

## Aiheesta muualla
* Lehden verkkosivut
Anja Lappalainen

**Anja Annikki Lappalainen** (myöhemmin *Levamo*, 12. lokakuuta 1917 Kotka – 30. syyskuuta 1987 Lahti) oli suomalainen kilpauimari. Hän edusti Kotkan Uimaseuraa.

Lappalainen osallistui Berliinin olympialaisiin 1936. Hän kilpaili 200 metrin rintauinnissa, jossa oli ensimmäinen karsiutuja välieristä.

## Lähteet
Indycar

**Indycar** tarkoittaa seuraavia:

*IndyCar Series, korkein taso Amerikan avopyöräisissä
*IndyCar, LLC, IndyCar Seriesiä ja Indy NXT -sarjaa järjestävä yhtiö
*Indycar, auto jolla ajetaan kilpaa IndyCar Series -sarjassa
*American Indycar Series, vuosina 1988–2002 vanhentuneilla IndyCar-autoilla ajettu kilpasarja.
Suomen Ilmoituskeskus

**Oy Suomen Ilmoituskeskus - Finlands Annonscentral Ab**, toimi aluksi nimellä *Teollisuuden Ilmoituskeskus* oli suomalainen 1. huhtikuuta 1923 toimintansa aloittanut mainostoimisto, joka oli Suomen ensimmäinen varsinainen mainostoimisto. Toimisto muutettiin osakeyhtiöksi vuonna 1925. Se toimi myöhemmin nimillä *Suomen Ilmoituskeskus Oy Ilmo* (1981–1986), *Oy Acilmo Ab, AC-ILMO* (1986–1988) ja *Oy Ilmo* (1988–1991). Yhtiön toiminta päättyi konkurssiin vuonna 1992. Suomen Ilmoituskeskus perustettiin alunperin hoitamaan Suomen Teollisuusliiton jäsenyritysten ilmoittelua. Ilmoituskeskuksella oli kirjapaino ja toimisto Fabianinkatu 14:ssa. Mainostoimiston omistivat vuoteen 1949 saakka Suomen Teollisuusliitto ja sen jäsenyritykset. Vuonna 1968 Klaus Wuorenjuuren perikunta myi yhtiön Yrjö Turkamalle.

Suomen Ilmoituskeskuksen toimitusjohtajina olivat:
* 1923 Mikael Koroleff
* arkkitehti O. J. A. Viljanen
* everstiluutnantti Werner Mandelin
* vuosina 1932–1949 majuri Gunnar Waselius (1894–1968)
* vuosina 1949–1961 Klaus Wuorenjuuri (1916–1961)

Erva-Latvala Oy, Mainostoimisto Oy SEK Ab, Oy Liikemainonta Ab ja Oy Suomen Ilmoituskeskus – Finlands Annonscentral Ab perustivat Mainostajien liiton 18. marraskuuta 1942.

## Lähteet

## Aiheesta muualla
* Suomen Ilmoituskeskus Oy:n henkilökunnan juhlat, todennäköisesti yrityksen konttorilla, Fabianinkatu 14, valokuva vuodelta 1953. Helsingin kaupunginmuseo (Finna)
Sanna Lappalainen

**Sanna Lappalainen** (s. 20. maaliskuuta 1980) on suomalainen uransa lopettanut pesäpalloilija. Lappalainen edusti urallaan Superpesiksessä kasvattajaseuransa Oulun Lippoa, Tyrnävän Tempausta ja Porin Pesäkarhuja. Lappalainen saavutti kuusi SM-hopeaa kaudella 1998, kaudella 1999, kaudella 2000, kaudella 2003, kaudella 2005 ja kaudella 2008 ja kaksi SM-pronssia kaudella 2006 ja kaudella 2009. Lappalainen pelasi kaksi Itä-Länsi-ottelua vuosina 2007 ja 2009. Hän pelasi ulkokentällä kolmosvahtina. 

Lappalainen pelasi 208 Superpesiksen runkosarjan ottelua. Näissä otteluissa hän löi yhdeksän kunnaria ja 279 tavallista juoksua, toi 61 juoksua ja keräsi 873 kärkilyöntipistettä. Lappalainen pelasi 104 Superpesiksen ylemmän loppusarjan ottelua. Näissä otteluissa hän löi kolme kunnaria ja 96 tavallista juoksua, toi 24 juoksua ja keräsi 362 kärkilyöntipistettä. Lappalainen pelasi seitsemän Superpesiksen alemman loppusarjan ottelua. Näissä otteluissa hän löi yhden kunnarin ja 12 tavallista juoksua, toi kuusi juoksua ja keräsi 38 kärkilyöntipistettä.

## Lähteet
PCC

**PCC** voi tarkoittaa seuraavia:
* Portable C Compiler, varhainen C-kielen kääntäjä
* Porsche Carrera Cup, yhden merkin autourheilusarja
* Power Corporation of Canada, kanadalainen monialakonserni
* PCC SE, saksalainen yritys
Heidi Svanborg

**Heidi Kristiina Svanborg-Lodman** (s. 24. huhtikuuta 1970 Espoo) on suomalainen kouluratsastaja. Hän edusti Helsingin Ratsastajia.

Svanborg osallistui Sydneyn olympialaisiin 2000. Hän kilpaili kouluratsastuksessa hevosella nimeltä *Bazalt* sijoittuen toiseksi viimeiseksi eli 46:nneksi.

## Lähteet
Kaarlo Edvard Koiso

**Kaarlo Edvard Koiso** (19. tammikuuta 1894 – 14. joulukuuta 1932 Tampere) oli suomalainen Tampereella vaikuttanut kauppias.

Koiso valmistui rakennusmestariksi ja työskenteli sitten lyhyen aikaa rakennusalalla. Vuonna 1916 hän perusti Tampereelle lasi- ja posliinitavaroiden kaupan, joka laajeni 1930-luvulla merkittävimmäksi alallaan Tampereella.

Koison liike *Toiminimi K. Edv. Koiso* sijaitsi Itämaisessa kylmässä hallissa Aleksis Kiven katu 26:ssa. Myöhemmin Lasi-Koison nimellä tunnettu liike siirtyi Hämeenpuisto 27:een. Talous- ja lahjatavaroiden erikoisliike Lasi-Koiso toimi siellä vuoteen 2011 saakka, jolloin se teki konkurssin.

Koiso kuoli 38-vuotiaana joulukuussa 1932. Hänet on haudattu Kalevankankaan hautausmaalle.

## Lähteet
Brendan Eich

**Brendan Eich** on yhdysvaltalainen ohjelmoija ja yritysjohtaja.
Hän kehitti Netscapella JavaScript-ohjelmointikielen.
Myöhemmin Eich oli perustamassa Mozilla-projektia ja toimi sen teknologiajohtajana. Hänet nimitettiin Mozilla Corporationin toimitusjohtajaksi maaliskuussa 2014, mutta hän joutui pian eroamaan asemastaan poliittis-uskonnollisten mielipiteidensä vuoksi ja jätti koko projektin. Tämän jälkeen Eich perusti Brave-selainta kehittävän Brave Softwaren.

Eich kasvoi Palo Altossa. Hän suoritti yliopistotutkinnon Santa Clara Universitylla ja maisterin tutkinnon tietojenkäsittelytieteestä Illinois’n yliopistossa 1985, jonka jälkeen hän palasi Kaliforniaan ja sai paikan Silicon Graphicsilla. Hän työskenteli Silicon Graphicsilla sen mennessä pörssiin 1986. Myöhemmin hän työskenteli kolme vuotta MicroUnitylla. Hän sai työpaikan Netscapella huhtikuussa 1995, kun yhtiössä oli vain 120 työntekijää. Tuolloin Eichillä oli jo 11 vuotta työkokemusta ja hän oli miljonääri. Netscapen tarkoitus oli kehittää selaimessa toimiva skriptikieli automatisoimaan verkkosivuja ja lisäämään dynaamisuutta. Eich suunnitteli JavaScriptin kesäkuussa 1995 vähän yli viikossa. Sen nimi oli aluksi Livescript, mutta joulukuussa 1995 nimi vaihdettiin Sun Microsystemsin siunauksella JavaScriptiksi. Sunin Java oli suunnattu uudelleen web-käyttöön 1994 ja Netscape oli sen ensimmäinen lisensoija.

Eich oli aiemmin kehittänyt ohjelmointikielen yliopistossa syntaksia opiskellessaan. SGI:llä hän kehitti kielen laajentamaan verkonvalvontatyökalujen toiminnallisuutta. Alkuperäisenä ideana oli tehdä selaimeen Scheme-tulkki. Kuitenkin kielen syntaksiksi tuli Java-syntaksi. Muita vaikuttimia olivat Awk ja Perl. Objektien prototyypit lainattiin Self-kielestä.

Syksyllä 1996 Eich kirjoitti Netscapen SpiderMonkey-JavaScript-moottorin ja pysyi tuotteen omistajana vuoteen 2011.
Vuonna 1998 Eich suostutteli Netscapen julkaisemaan selaimensa koodin avoimena lähdekoodina. Hän perusti Mozilla-projektin Jamie Zawinskin kanssa. Mozillalla Eich toimi pääarkkitehtina ja teknologiajohtajana.

24. maaliskuuta 2014 Mozilla nimitti Eichin Mozilla Corporationin toimitusjohtajaksi.
Tämä aiheutti sekä protesteja Mozillan sisällä että ulkoisia boikotteja, koska paljastui että roomalaiskatolinen Eich oli lahjoittanut 1&nbsp;000 dollaria kampanjalle, joka kannatti Proposition 8 -nimellä tunnettua lakiehdotusta. Äänestäjien hyväksymä lisäys osavaltion perustuslakiin määritteli avioliiton Kaliforniassa miehen ja naisen väliseksi, käytännössä kieltäen avioliitot homoseksuaaleilta. Puolet säätiön johtokunnan jäsenistä erosi.
Eich erosi 3. huhtikuuta 2014.

Marraskuussa 2015 Eich perusti Brave Softwaren saatuaan 2,5 miljoonaa sijoituksia.

## Lähteet
* https://web.archive.org/web/20160305202500/http://www.computer.org/csdl/mags/co/2012/02/mco2012020007.pdf
* https://www.quirksmode.org/js/intro.html

### Viitteet
Binance

**Binance** on maailmanlaajuinen kryptovaluuttojen vaihtopalvelu, kryptopörssi, joka tarjoaa mahdollisuuden ostaa, myydä ja säilyttää yli 350 erilaista kryptovaluuttaa, kuten Bitcoinia, Ethereumia ja omaa Binance Coinia.

Binancen perusti Changpeng Zhao vuonna 2017. Binance perustettiin Shanghaissa vuonna 2017 ja sen virallinen kotipaikka on Caymansaarilla. Zhao on syntynyt Kiinassa, mutta on asunut Kanadassa 12-vuotiaasta asti.
Zhao toimi Kiinassa vuodesta 2014 OkCoinin toimitusjohtajana, mutta erosi hänen ja bitcoin-evankelista Roger Verin välisen riidan vuoksi ja siirtyi Tokioon. Syksyllä 2017 Kiina kielsi kryptovaluuttojen oston oikealla rahalla ja uusien julkaisun. Joulukuussa 2017 Binance vaihtoi 500 miljoonan dollarin arvosta kryptovaluuttoja päivässä ja otti 0,1 % välityspalkkion.
Huhtikuussa 2023 Binancella on yli 120 miljoonaa rekisteröitynyttä käyttäjää. Binance on maailman suurin kryptovaluuttapörssi kaupankäyntivolyymilla, joka oli 38 miljardia dollaria vuorokaudessa.

1. huhtikuuta 2023 Yhdysvaltain CFTC haastoi Binancen oikeuteen. Viraston mukaan yhtiö on tarkoituksellisesti kiertänyt lakia ja auttanut asiakkaita kiertämään Yhdysvaltain määräämiä pakotteita. Binance sulki pääsivustonsa Yhdysvalloissa 2019 ja avasi yhdysvaltalaisille suunnatun sivuston Binance.us yhteistyössä yhteistyökumppani BAM Tradingin kanssa. CFTC:n mukaan BAM Trading on käytännössä Binancen peiteyhtiö.

## Lähteet
Riikka Ukkola

**Riikka Camilla Ukkola** (s. 25. maaliskuuta 1968 Helsinki) on suomalainen kilpauimari. Hän edusti Marjaniemen Uimareita.

Ukkola osallistui Barcelonan olympialaisiin 1992. Hän kilpaili 100 metrin rintauinnissa, jossa oli 35:s ja 4 × 100 metrin sekauintiviestissä, jossa Suomi sijoittui 15:nneksi.

## Lähteet
Riuttarannan leirikeskus

**Riuttarannan leirikeskus** on Vihdissä, Uudenmaan maakunnassa sijaitseva Vihdin seurakunnan omistama leirikeskus. Leirikeskus sijaitsee Moksissa Moksjärven rannalla. Riuttarantaa käytetään seurakunnan omaan toimintaan, kuten rippikouluihin ja koulutuksiin, mutta sitä vuokrataan myös eri tapahtumiin seurakunnan ulkopuolisille toimijoille.

Leirikeskuksen alueella sijaitsee päärakennus, sekä rantasauna. Päärakennuksessa on majoitustilat 42 hengelle 2-4 hengen huoneissa. Huoneissa on omat WC-tilat. Huoneiden lisäksi päärakennuksessa on takkahuone, suurtalouskeittiö ruokasaleineen, kaksi saunaa, pienryhmätiloja ja kokoustila 40 hengelle. Rantasaunalta löytyy kaksi saunaa ja erilliset pukeutumis- ja suihkutilat, sekä takkahuone. Leirikeskusta ympäröi monipuoliset ulkoilualueet.

## Vastaanottokeskuksena
Vuonna 2015 Riuttarannan leirikeskus toimi vastaanottokeskuksena. Suurin osa keskuksen asukkaista oli paennut Irakista, mutta pakolaisia oli saapunut myös muun muassa Syyriasta, Afganistanista, Jemenistä, Kuwaitista, Nigeriasta ja Somaliasta. Vuonna 2022 Vihdin seurakunnan kirkkoneuvosto vahvisti vuoden 2020 päätöksen antaa seurakunnan leirikeskus Riuttaranta hätämajoitus- tai vastaanottokäyttöön laajamittaisessa maahanmuuttotilanteessa, jonka Venäjän hyökkäys Ukrainaan aiheutti.

## Lähteet
Maria Modenalainen

**Maria Modenalainen** (1658–1718) oli italialainen prinsessa, josta tuli Jaakko II:n puolisona Englannin kuningatar.

Avioliitto oli Jaakon toinen ja järjestettiin ranskalaisten diplomaattisuhteiden avulla. Pari vihittiin edustajien välityksellöä syyskuussa 1673, ja Maria saapui Englantiin marraskuussa. Vuosina 1675–1683 Maria synnytti viisi lasta, jotka kaikki kuolivat. Kun toinen poika, James Francis Edward syntyi vuonna 1688, huhuttiin sen olevan adoptoitu sitä varten että maahan varmistettaisiin katolinen kruunnunperijä. Epäilys antoi Vilhelm III Oranialaiselle syyn hyökätä Englantiin, ja Maria pakeni poikansa kanssa Ranskaan. Jaakko seurasi heitä myöhemmin.

Perhe sai turvapaikan Jaakon serkulta Ludvig XIV:ltä, ja perusti pakolaishovin Saint-Germain-en-Layen linnaan. Mariasta tuli suosittu vieras Versaillesissa, missä Jaakkoa pidettiin vähän ikävystyttävänä. Perheen toinen lapsi, Louisa Maria Theresa, syntyi vuonna 1692, ja Ludvigista tuli hänen kummisetänsä.

Jaakko kuoli vuonna 1701. Ludvig XIV tuki ensin James Francis Edwardia Englannin valtaistuimelle mutta luopui tästä vuonna 1711, jolloin poika karkotettiin Ranskasta. Tytär kuoli isorokkoon vuonna 1712. Maria vietti pitkiä jaksoja luostarissa ja kuoli köyhyydessä 1718.

## Lähteet
Suvi Halonen

**Suvi Halonen** os. **Seppälä** (s. 5. huhtikuuta 1983) on suomalainen pesäpalloilija. Halonen edusti Superpesiksessä Siilinjärven Pesistä, Porin Pesäkarhuja ja Pesä Ysejä. Hänen kasvattajaseuransa on Lahden Mailaveikot. Halonen saavutti yhden SM-pronssin kaudella 2009. Halonen pelasi neljä Itä-Länsi-ottelua vuosina 2007, 2008, 2009 ja 2010. Sisäpelissä hän pelasi etenijänä ja ulkokentällä polttolinjassa. Halonen pelasi 117 Superpesiksen runkosarjan ottelua. Näissä otteluissa hän löi 11 kunnaria ja 14 tavallista juoksua, toi 149 juoksua ja keräsi 524 kärkilyöntipistettä. Halonen pelasi 40 Superpesiksen ylemmän loppusarjan ottelua. Näissä otteluissa hän löi kaksi kunnaria ja seitsemän tavallista juoksua, toi 34 juoksua ja keräsi 133 kärkilylntipistettä. Halonen pelasi kahdeksan Superpesiksen alemman loppusarjan ottelua. Näissä otteluissa hän löi yhden kunnarin ja kaksi tavallista juoksua, toi 11 juoksua ja keräsi 33 kärkilyöntipistettä.

## Lähteet
Victoria Kamāmalu

**Victoria Kamāmalu** (1. marraskuuta 1838 – 29. toukokuuta 1866) oli havaijilainen prinsessa ja kuningaskunnan pääministeri () vuosina 1855–1863.

## Varhainen elämä
Kamāmalu syntyi vuonna 1838. Hänen isänsä oli Kekūanāoʻa ja äiti Kīnaʻu, joka oli Kamehameha Suuren tytär. Perinteistä poiketen Kamāmalua ei adoptoitu toiseen aatelisperheeseen, Kīnaʻu oli jo aiemmin antanut Kamāmalun vanhemmat sisarukset muiden aatelisten kasvatettavaksi.

Kamāmalulla oli yhteensä kolme muuta sisarusta, joista kahdesta, Kamehameha IV ja Kamehameha V, tuli myöhemmin Havaijin kuninkaita. Äiti Kīnaʻu kuoli vuonna 1839, jonka jälkeen Kamāmalun isä, joka toimi tuolloin O‘ahun kuvernöörinä, otti päävastuun tyttären kasvatuksesta.

Kamehameha III nosti Kamāmalun mahdollisten kruununperillisten joukkoon, ja tämä laitettiin opiskelemaan päälliköiden kouluun Honoluluun.

### Avioelämä
Kamāmalun on tarkoitus mennä naimisiin Lunalilon kanssa. Kamāmalun veli kuningas Kamehameha IV piti mahdollista liittoa hyvänä, koska sekä Kamāmalu että Lunalilo olivat korkea-arvoista syntyperää ja hyvin varakkaita. Kamāmalun omaisuuden suojelemiseksi Kamehameha IV ja muut tämän sukulaiset kuitenkin vaativat, että Lunalilo luopuisi kaikista mahdollisista osuuksistaan morsiammensa omaisuuteen ennen häitä. Lunalilo loukkaantui ja purki kihlat.

Prinssi Lot, myöhemmin Kamehameha V, törmäsi vuonna 1957 mieheen nimeltä Marcus Cummins Monsarrat, jonka väitettiin "korjailleen alusasuaan" Kamāmalun makuuhuoneessa. Monsarrat karkotettiin Havaijilta heti. Kun kihlat Lunalilon kanssa kariutuivat, Kamāmalua yritettiin naittaa vielä toiselle miehelle, mutta siitäkään ei tullut mitään.

## Nousu valtaan
Kamāmalu nousi Havaijin pääministeriksi 16. tammikuuta 1855. Havaijin silloisen perustuslain mukaan Kuhina Nuilla oli valtuudet toimia sijaishallitsijana, mikäli istuva hallitsija oli estynyt. Kuhina Nui toimi myös virkansa puolesta kuninkaan valtaneuvoston johtajana. Pääministeriksi noustuaan Kamāmalu otti nimekseen **Ka‘ahumanu IV**.

Kamāmalu jäi pois pääministerin virastaan 21. joulukuuta 1863. Seuraavana vuonna hän perusti Ka‘ahumanu Society -nimisen naisille tarkoitetun hyväntekeväisyysyhdistyksen.

### Viimeiset vuodet
Koska Kamehameha IV ja V eivät saaneet laillisia aikuisikään asti selvinneitä perillisiä, Kamāmalusta povattiin kuningatarta veljiensä kuoleman jälkeen. Hänestä tuli kruununprinsessa virallisesti Kamehameha IV:n kaudella vuonna 1862, ja hänen edellään oli vain Kamehameha V.

Kamāmalu kuoli 29. toukokuuta 1866 Papakanenen talossa Honolulussa. Ennen kuolemaansa hän oli ollut kolme viikkoa vuodepotilaana. Kamāmalu ei tehnyt testamenttia, joten hänen valtavat maanomistuksensa päätyivät hänen isälleen, jonka kautta ne peri sittemmin Ruth Ke‘elikōlani.

Kamāmalulla ei ollut lapsia.

## Kunnianosoituksia
*  Kamehameha I:n kuninkaallinen ritarikunnan suurristi (Havaiji)

## Lähteet
Kenttäsairaanhoitaja

**Kenttäsairaanhoitaja** on Suomen puolustusvoimien tai Suomen rajavartiolaitoksen palveluksessa työskentelevä sairaanhoitaja. He ovat Sotilaslääketieteen keskuksen työntekijöitä. Keskuksella on varuskunnissa 18 terveysasemaa eri puolilla Suomea. Puolustusvoimat kouluttaa kenttäsairaanhoitajat kenttäsairaanhoitajakurssilla. Kurssille pääsyn edellytys on laillistettu sairaanhoitajan tai ensihoitajan tutkinto. Fyysinen kunto testataan kuntotestein, ja lääkehoidon ja vähintään perustason ensihoidon osaaminen sekä suunnistustaito tulee osoittaa työnantajalle. Koulutus on kurssimuotoinen. Perustason kurssilla käsitellään perusyksikkötason huoltoa, kouluttamistaitoja ja kenttälääkinnän perusteita sekä laajennetaan ammatillista osaamista. Perustason kursseja seuraavat yleistason kurssi sekä mestaritason kurssi työkokemuksen kartuttua. Koulutuksessa lisätään ammatillista osaamista ja parannetaan kykyä toimia poikkeusoloissa. Mestaritason kursseilla opiskellaan esimiestoimintaa.Puolustusvoimien ensimmäiset kenttäsairaanhoitajat tulivat palvelukseen vuonna 2001. Tehtävänä on osallistua varusmiesten terveydenhuoltoon ja terveystarkastuksiin. He antavat myös ensiapukoulutusta sekä kouluttavat varusmiehistä koostuvia ensihoitoryhmiä. Työpaikka on usein varuskunnan terveysaseman ulkopuolella maastossa, ja työpisteenä on ambulanssi. Kenttäsairaanhoitajat huolehtivat sotaharjoituksissa osallistujien tarvitsemasta välittömästä lääkinnällisestä hoidosta. He osallistuvat myös kansainvälisiin tehtäviin, kuten kriisinhallinta- ja rauhanturvaoperaatioihin. 

## Katso myös

* Ensihoitaja
* Sairaanhoitaja (AMK)

## Lähteet
Isabelle Haak

**Isabelle Haak** (s. 11. heinäkuuta 1999) on ruotsalainen lentopalloilija, joka edustaa tällä hetkellä italialaista Imoco Volleytä. Hän on voittanut kaksi Ruotsin-mestaruutta, kaksi Turkin-mestaruutta sekä Mestareiden liigan.

Haak valittiin syksyllä 2022 Euroopan vuoden parhaaksi naispuoliseksi lentopalloilijaksi.

Myös Haakin sisko Anna Haak on lentopalloilija.
## Lähteet

## Aiheesta muualla

* Haakin perheen blogi
Glasiaalinen lohkareluola

**Glasiaalinen lohkareluola** on luola, joka on syntynyt jäätikön mukanaan kuljettamien kivilohkareiden kasaumaan. Luola on joko kivilohkareiden välissä tai alla. Näitä luolia on monesti mäen suojaisella puolella. Luolien koko määräytyy paitsi lohkareiden koon mukaan, myös niiden muodon mukaan. Luolien kokoon vaikuttaa myös lohkarekasan muut ominaisuudet. Luolat voivat olla sekä maan päällä että maan alla. Isojen lohkarekasaumien sisässä voi olla luolia, joissa on käytäviä ja huonemaisia onkaloita. Maan sisällä olevissa luolissa on vain pieniä onkaloita. Luolan ympärillä olevassa louhikossa saattaa olla kivilohkareiden lisäksi moreenia. Nauvon Klockarbergenin luolat sijaitsevat graniittisten kivilohkareiden alla. Nousiaisten Korsvuoren luola on kivilohkareiden alla. Paikalla oleva iso lohkare on kulkeutunut paikalleen joko mannerjään mukana tai kelluvan jäävuoren mukana. Mikkelin Riuttojen luolat ovat syntyneet sen jälkeen kun kivilohkareet ovat halkeilleet, mutta eivät ole romahtaneet kokonaan kasaan, vaan ovat jääneet toisiaan vasten.

## Lähteet
Sini Sovijärvi

**Sini Sovijärvi** (s. 1952) on suomalainen toimittaja, kieltenopettaja, tulkki ja kääntäjä, joka tuli tunnetuksi Yleisradion 1980- ja 1990-luvulla tuottamista television kielenopetusohjelmista. Hänen erikoisalaansa ovat romaaniset kielet, mutta hän on toimittanut myös englannin kielen sanakirjoja. Hän opiskeli Helsingin yliopistossa ranskaa, italiaa, englantia ja espanjaa, minkä lisäksi hän on suorittanut alkeiskursseja venäjän, unkarin ja saamen kielissä.

Sovijärvi on toiminut Suomen italianopettajien yhdistyksen ja Helsingin ranskalais-suomalaisen yhdistyksen puheenjohtajana. Vuonna 2009 hänelle myönnettiin Ordre des Palmes académiques -ritarikunnan ansiomerkki ja vuonna 2015 Ranskan Kunnialegioonan ritarimerkki ansioistaan Ranskan ja Suomen suhteiden edistämisessä.

Sini Sovijärven isä oli kuoronjohtaja ja radion musiikkitoimittaja Sampo Sovijärvi (1920–1991) ja äiti lastenkirjailija ja Ylen lastenohjelmien päällikkö Lea Pennanen. Myös äidin serkku Raiku Kemppi työskenteli Yleisradiossa ohjaajana, ja näiden yhteyksien myötä Sini Sovijärvi esiintyi pienestä pitäen radion lastenohjelmissa ja kuunnelmissa.

## Tv-ohjelmia
* 1984: *Buongiorno Italia*, italian kielen alkeiskurssi.
* 1989: *Este pais*, espanjan kielen alkeiskurssi.
* 1993: *Talk!*, keskustelusarja yhdessä Roman Schatzin kanssa
* 2003: *Supisuomea*, 12-osainen sarja ulkomaalaisille aikuisopiskelijoille.
* 2004: *Kreikkaa matkailijoille* (Ylen ja BBC:n yhteistuotanto)
* 2005: *Italialainen vieraskirja*, italialaista kulttuuria ja yhteiskuntaa esittelevä 5-osainen sarja.

## Lähteet

## Aiheesta muualla
* Sini Sovijärvi ''Puoli seitsemän'' -ohjelman vieraana, Yle Areena 27.10.2022. Video 28 min.
Minna Heikinaho

**Minna Heikinaho** (s. 1961 Somero) on  suomalainen kuvataiteilija. Yhteisöllisiä teoksia jo 1990-luvulla tehnyttä Heikinahoa on sanottu yhdeksi suomalaisen yhteisötaiteen pioneereista.

Heikinahon tunnetuimmat teokset ovat *Ilmainen aamiainen* vuonna 1994 Hakaniemessä ja Push firma beige -tila Kalliossa 1996–2001. Tutkimuskeskus Cuporessa työskennelleelle Heikinaholle myönnettiin taiteilijaeläke vuodesta 2022 alkaen..

## Lähteet

## Aiheesta muualla
* 
* Minna Heikinaho kuvataiteilijamatrikkelissa
Viikinkihautajaiset

**Viikinkihautajaiset** vaihtelivat ajan, paikan, vainajan yhteisöllisen aseman ja toisaalta myös yksilöllisten mieltymysten mukaan. Käytössä olevat hautaustavat olivat kuitenkin joko hautaaminen tai polttohautaus. Eri hautaustavoilla ei ilmeisesti ollut uskonnon kannalta eroa.

## Hautausmenot
Ennen hautajaisia vainajan lähiomainen sulki vainajan silmät ja suun ja tehtävään nimitetty vanha nainen pesi ruumiin. Ainakin korkea-arvoiselle vainajalle ommeltiin hautajaisiin uudet vaatteet. Sen jälkeen vainaja ja hautalahjat asetettiin hautaan.

Joillain alueilla tapana oli haudata vainaja maahan tai kiviröykkiön alle. Arvostetuimmille vainajille kasattiin hautapaikan päälle hautakumpu. Vainaja saatettiin haudata lähelle hänen perheensä kotia siinä toivossa, että yhteydenpito vainajaan olisi siten helpompaa. Toisaalla yleisempää oli polttovenehautaus. Ruotsissa venehautaus oli yleistä etenkin vuosien 800–1050 välillä, jonka jälkeen polttohautaus yleistyi. Tutkijat ovat hautalahjojen laadun perusteella olettaneet, että venehautaus oli yleisempää tehdä asemaltaan paremmille vainajille.
Tiedosto:Birka, Sweden Viking grave Bj 581 by Hjalmar Stolpe in 1889.jpg|Birkan viikinkisoturinaisen hauta.
Tiedosto:Le bateau viking dOseberg (4836398163).jpg|Venehautaukseen 800-luvulla käytetty viikinkivene.
Tiedosto:Hov Faroe Islands the Grave of Viking Chieftain Havgrímur.JPG|Viikinkipäällikön hauta Färsaarilla.
Tiedosto:Gamla uppsala viking grave mounds - panoramio.jpg|Viikinkien hautakumpuja Uppsalassa.


## Hautalahjat
Olennainen osa viikinkihautajaisia olivat hautalahjat. Viikingit uskoivat, että vainaja saa ne mukanaan tuonpuoleiseen. Yleisiä hautalahjoja olivat ruoka ja juoma, raha, korut, aseet ja eläinuhrit. Joissain viikinkihautajaisissa uhrattiin myös ihmisiä, kuten vainajalle kuulunut orja.
Tiedosto:02022 1184 Early medieval Rus'-Varangians objects, viking and nomadic metalworks.jpg|Viikinkien hautalahjoja.
Tiedosto:Cultural History (Historisk) Museum Oslo VIKINGR Norwegian Viking-Age Exhibition 08 Iron helmet Gjermundbu (Gjermundbuhjelmen) Best-preserved viking helmet Grave find Destroyed in funeral Equestrian warrior 950-1000 (2021) IMG 6945.jpg|Viikinkisoturin hautalahja. Kypärä on mahdollisesti turmeltu tarkoituksella hautajaisia varten.


## Lähteet
Anna Mani

**Anna Mani** (23. elokuuta 1918 – 16. elokuuta 2001) oli intialainen fyysikko ja meteorologi.

Mani syntyi varakkaaseen syyrialaiskristilliseen perheeseen Travancoressa, nykyisessä Keralan osavaltiossa. Tuohon aikaan oli tavallista, että pojat koulutettiin hyviin ammatteihin mutta tyttöjen koulutus tähtäsi perheenemännän rooliin.  Anna Mani ei halunnut kuulla tällaisesta, vaan vietti lapsuutensa uppoutuneena kirjoithin. Kerrotaan, että kerran hän toivoi syntymäpäivälahjaksi *[[Encyclopedia Britannica]]* -sanakirjaa mieluummin kuin timanttikorvakoruja.

Mahatma Gandhin ja Vaikom Satyagraha-protestien innoittamana Anna Mani kiinnostui kansallismielisestä politiikasta.Hän päätti pukeutua loppuikänsä Gandhin tavoi perinteiseen khadi-asuun. Hän vakuuttui myös siitä, että voisi auttaa isänmaata parhaiten opiskelemalla, toisin kuin varhain naimisiin menneet sisarensa. 

Hän valmistui kandiksi fysiikasta Madrasin yliopistosta ja sai jatko-opintostipendin Chandrasekhara Ramanin laboratorioon Intian tiedeinstituutissa Bangaloressa, ja tutki timanttien ja rubiinien spektroskopiaa. Hän jätti väitöskirjansa Madrasin yliopistoon, mutta ei saanut tohtorin tutkintoa koska välistä puuttui maisterin tutkinto. Hän sai kuitenkin stipendin opintoihin ulkomailla, ja lähti vuonna 1945 vaihto-opiskelijaksi Imperial College Londoniin kojemeteorologian kurssille.  

Mani palasi itsenäiseen Intiaan 1948 ja aloitti työt Intian ilmatieteen laitoksella Punessa. Hän sai tehtäväkseen lyhyt- ja pitkäaaltoisen säteilyn mittausverkoston luomisen. Hän suunnitteli lähes sata erilaista mittalaitetta ja aloitti niiden valmistamisen. Kansainvälisenä geofysiikan vuonna 1957 hän aloitti intiassa auringonsäteilymittausverkoston. Hän julkaisi myös joukon tieteellisiä papereita, joiden aiheet ulottuivat otsonista kansainvälisiin mittarivertailuihin. Hän kehitti otsoniluotaimen, jolla saatiin tietoa otsonikerroksesta Intian yllä.

Anna Manin työura huipentui Intian ilmatieteen laitoksen pääjohtajuuteen jonka jälkeen hän palasi Raman Research Instituten vierailevaksi professoriksi kolmeksi vuodeksi. Hän julkaisi kaksi teosta aurinkoenergiasta.

Mani ymmärsi uusiutuvan energian merkityksen, ja järjesti tuulienergiakartoitusta varten laajan tuulenmittausverkoston koko Intiaan.

## Lähteet

## Aiheesta muualla
* Nandita Jayaraj: Anna’s Extraordinary Experiments with the Weather (kuvakirja lapsille Anna Manin elämästä) *Storyweaver*
Glasifluviaaliset ja fluviaaliset kulutusluolat

**Glasifluviaaliset ja fluviaaliset kulutusluolat** ovat luolia, jotka ovat syntyneet jäätikköjokien ja muiden jokien virtauksen aiheuttaman eroosion myötä. Nämä luolat voivat olla epätavallisen suuntaisia hiidenkirnuja. Ne voivat olla myös rakoluolia, joita veden virtaus on laajentanut. Ne voivat olla myös lippaluolia, jotka ovat syntyneet jäätikköjoen kuluttaessa kallion alaosaa, joka on jo aiemmin rakoillut tai rapautunut. Nämä luolat ovat pienikokoisia. Kirkkonummen Högbertin luola ja Vehmersalmen Kangasmäen Pirunpesä ovat syntyneet mannerjäätikön sulamisvesien vaikutuksesta kallioissa jo aikaisemmin olleisiin rakoihin. Juupajoen Matkusvuoren lippaluola on lippaluola, joka on syntynyt siten, että sekä mannerjäätikkö että myöhemmin jäätikön sulamisvedet ovat aiheuttaneet lippaan eroosiota. Kuusamon Halosen uuni on syntynyt ajoittaiset veden virtauksen aiheuttaman piping-eroosion myötä.

## Lähteet
Marianne Williamson

**Marianne Deborah Williamson** (s. 8. heinäkuuta 1952 Houston) on yhdysvaltalainen kirjailija ja poliitikko. 

## Elämäkerta

Williamson syntyi juutalaisperheeseen Houstonissa Texasissa vuonna 1952. Hän opiskeli Kaliforniassa filosofiaa ja teatteria kaksi vuotta, ja muutti 1970-luvulla New Yorkiin kabareelaulajaksi.  1980-luvulla Williamson oli mukana AIDS-epidemian vastaisessa toiminassa. Hän perusti vuonna 1989 *Project Angel Foodin*, joka toimittaa ruokaa vakavasti sairaille Los Angelesissa. 

Nuoresta lähtien hän on ollut aktiivinen uskonnollisissa ja hengellisissä piireissä. Hän on kirjoittanut 1990-luvulta lähtien 13 kirjaa, joista 4 on ollut The New York Times Best Seller -listan kärjessä. Hänen tunnetuin kirjansa on hengellistä kasvua käsittelevä *Palatkaamme rakkauteen* vuodelta 1992.

## Presidentinvaalikampanjat

Williamson ilmoitti 28. tammikuuta 2019 lähtevänsä demokraattiehdokkaaksi Yhdysvaltain presidentinvaaleihin 2020.  Hän vetäytyi kisasta kuitenkin jo ennen äänestystä huonon menestyksen takia. Williamson antoi vetäytymisen jälkeen tukensa Andrew Yangille.

Williamson ilmoitti alkuvuodesta 2023 pyrkivänsä uudelleen ehdolle demokraattina. Williamson on ensimmäinen demokraattien esivaaleihin virallisesti ilmoittautunut ehdokas. Williamson ei ole saanut paljon tukea ja moni demokraatti onkin ilmoittanut kannattavansa istuvaa presidenttiä Joe Bidenia. 

## Suomennetut teokset
* 
* 
* 

## Lähteet

## Aiheesta muualla
* Marianne2024: Williamsonin vaalikampanjasivusto 
* Project Angel Food: Project Angel Food
Perlan

**Perlan** on Reykjavíkissä sijaitseva luontoaiheinen museo ja elämyskeskus. Siellä on näyttelyitä, jotka esittelevät Islannin luontoa sekä muun muassa planetaario ja keinotekoinen jääluola. Perlan oli alun perin kaukolämpövesilaitos, ja se koostuu kuudesta vesisäiliöstä sekä niiden keskellä kohoavasta lasikupolista. Rakennuksen suunnitteli Ingimundi Sveinsson ja se valmistui 1991.
## Lähteet

## Aiheesta muualla
Chen Yueling

**Chen Yueling** (s. 1. huhtikuuta 1968 Tieling, Liaoning) on kiinalais-yhdysvaltalainen kilpakävelijä.

Chen kuului Kiinan kävelymaajoukkueeseen vuosina 1987–1993. Hän voitti 10 kilometrin kävelyssä kultaa Aasian-mestaruuskilpailuissa 1989 ja Aasian kisoissa 1990. Vuonna 1991 hän saavutti hopeaa universiadeissa ja sijoittui kahdeksanneksi Tokion MM-kilpailuissa. Hän voitti kultaa Barcelonan kesäolympialaisissa 1992, kun ensimmäisenä maaliin tullut mutta kilpailun lopussa juoksuaskelia ottanut Alina Ivanova hylättiin. Chenin loppuaika oli 44.32, ja hän voitti Jelena Nikolajevan sekunnilla.

Chen muutti Yhdysvaltoihin ja sai vuonna 2000 maan kansalaisuuden. Hän edusti Yhdysvaltoja Sydneyn kesäolympialaisissa 2000 ja sijoittui 20 kilometrin kävelyssä 38:nneksi.

Chenin ennätysaika 10&nbsp;000 metrin ratakävelyssä on keväällä 1992 kävelty 42.46,70 ja 10 kilometrin maantiekävelyssä 43.29 keväältä 1991.

## Lähteet
Li Chunxiu

**Li Chunxiu** (s. 13. elokuuta 1969 Huzhu, Qinghai) on kiinalainen kilpakävelijä.

Li saavutti 10 kilometrin kävelyssä pronssia Barcelonan kesäolympialaisissa 1992. Hän tuli maaliin viidentenä mutta nousi kolmanneksi, kun aiemmin maaliin tulleet Alina Ivanova ja Ileana Salvador hylättiin epäpuhtaan kävelyn vuoksi. Lin loppuaika oli 44.41, ja hän hävisi kilpailun voittajaksi nousseelle joukkuetoverilleen yhdeksällä sekunnilla.

Lin paras aika 10 kilometrin kävelyssä on vuonna 1993 kävelty 41.48.

## Lähteet
Ileana Salvador

**Ileana Salvador** (s. 16. tammikuuta 1962 Noale) on italialainen kilpakävelijä. Hän on 10 kilometrin kävelyn hopeamitalisti maailmanmestaruuskilpailuista ja pronssimitalisti Euroopan-mestaruuskilpailuista. Lisäksi hänellä on useita sisäratojen arvokisamitaleita 3&nbsp;000 metrin kävelystä.

Salvador nousi maailman huippukävelijöiden joukkoon vuonna 1989. Tuolloin hän saavutti 3&nbsp;000 metrin kävelyssä pronssia sisäratojen EM-kilpailuissa ja hopeaa sisäratojen MM-kilpailuissa, sijoittui kolmanneksi maailmancupin 10 kilometrin kävelyssä ja voitti kultaa universiadien 5 kilometrillä. Vuonna 1990 hän saavutti hopeaa 3&nbsp;000 metrillä sisäratojen EM-kilpailuissa ja pronssia 10 kilometrillä ulkoratojen EM-kilpailuissa. Vuoden 1991 MM-kilpailuissa hän saavutti sisäradoilla hopeaa ja sijoittui seitsemänneksi ulkoradoilla.

Vuonna 1992 Salvador saavutti kolmannen hopeamitalinsa sisäratojen EM-kilpailuissa. Barcelonan kesäolympialaisissa 1992 hän tuli 10 kilometrin kävelyssä maaliin neljäntenä juuri ennen Kiinan Li Chunxiuta, mutta sekä Salvador että ensimmäisenä maaliin tullut, IVY:ä edustanut Alina Ivanova hylättiin. Vuonna 1993 Salvador saavutti kolmannen hopeamitalinsa sisäratojen MM-kilpailuissa. Kesällä 1993 ulkoratojen MM-kilpailuissa hän saavutti 10 kilometrillä hopeaa yhdeksän sekuntia Suomen Sari Essayahille hävinneenä. Pari viikkoa MM-kilpailujen jälkeen Salvador käveli Padovassa 3&nbsp;000 metrin maailmanennätyksen 11.48,24. Ulkoratojen EM-kilpailuissa 1994 hän sijoittui 10 kilometrillä 11:nneksi.

## Lähteet
Elis Hagström

**Jakob Elis Hagström** (5. huhtikuuta 1888 Palon kylä, Kokkola – 18. maaliskuuta 1965 Kokkola) oli suomalainen metsätyönjohtaja ja maastohiihtäjä. Myös hänen nuorempi veljensä Gösta Hagström oli tunnettu hiihtäjä.

Hagström voitti Kokkolan 10 km hiihdon vuonna 1909 ja sijoittui SVUL:n SM-kilpailuissa Tampereella pronssille 10 kilometrillä. Hagström voitti vuonna 1910 Oulun hiihdon 30 kilometriä jättäen taakseen muun muassa Matti Koskenkorvan, Eino Björnin ja Konsta Vesan. Talvella 1911 Hagström voitti Vaasassa 10 ja 30 kilometrin piirimestaruushiihdot ja Helsingissä pidetyssä von Willebrand -pokaalikilpailussa hän tuli toiseksi Matti Koskenkorvan voittaessa kisan. Oulun 30 kilometrin hiihdossa Hagström jäi talvella 1911 viidenneksi. Talvella 1912 Hagström voitti toistamiseen Oulun hiihdon 30 kilometriä, tällä kertaa hänen taakseen jäivät kahden kilometrin pituisen loppukirin jälkeen Matti Koskenkorva, Jussi Niska ja Santeri Tasa.

Hagström muutti keväällä 1912 siirtolaiseksi Yhdysvaltoihin. Hän meni siellä 1915 naimisiin Hilma Kalliomäen kanssa, joka oli Suomen naisten ensimmäinen hiihtomestari. Hagström palasi Suomeen vuonna 1923 ja ryhtyi uudelleen kilpailemaan voittaen vielä 11 ikämiesten piirimestaruutta.

Yhdessä puolisonsa kanssa Hagströmit lahjoittivat vuonna 1965 palkintokokoelmansa Gamlakarleby IF -urheiluseuralle. 

## Lähteet
Hilma Hagström

**Hilma Hagström**, o.s. *Kalliomäki* (6. kesäkuuta 1889 Vähäkyrö – 30. huhtikuuta 1974 Kokkola) oli suomalainen maastohiihtäjä ja Suomen naisten ensimmäinen hiihtomestari.

Hilma Kalliomäki työskenteli 14-vuotiaasta lähtien palvelijana eri puolilla Suomea pääasiassa maalaistaloissa. Asuessaan Pornaisissa vuonna 1911 hän kuului Taimi-nimiseen urheiluseuraan. Kalliomäki voitti naisten 5 kilometrin hiihdossa oman piirinsä mestaruuden ja hän lähti sitten Hämeenlinnassa pidettyihin Suomen hiihtomestaruuskisoihin joissa oli ohjelmassa ensimmäistä kertaa naisten hiihto. Hilma Kalliomäki voitti täällä raskaassa vesikelissä käydyn hiihdon ajalla 22.02, ajan kerrottiin olleen uusi maailmanennätys. Kalliomäki kilpaili tämän jälkeen vielä kolmen vuoden ajan mutta ei enää onnistunut uusimaan mestaruuttaan.

Hilma Kalliomäki muutti vuonna 1914 siirtolaiseksi Kanadaan ja siirtyi sieltä 1915 Yhdysvaltoihin. Hän meni siellä naimisiin 1915 Oulun hiihdon kaksinkertaisen voittajan Elis Hagströmin kanssa. Hagströmit palasivat Suomeen 1923 ja asettuivat asumaan neljän kilometrin päässä Kokkolasta sijaitsevaan Palonkylään. Elis Hagström alkoi uudelleen kilpailemaan ja voitti 11 ikämiesten piirimestaruutta. Vuonna 1926 myös Hilma Hagström osallistui piirin mestaruushiihtoihin ja voitti oman sarjansa. 

Hagströmit on haudattu Kokkolaan Elisabethin hautausmaalle.

## Lähteet
Madelein Svensson

**Britta Madelein Svensson** (s. 20. heinäkuuta 1969 Sollefteå) on ruotsalainen kilpakävelijä. Hän saavutti maailmanmestaruuskilpailuissa hopeaa vuonna 1991.

Svensson sijoittui 17:nneksi Splitin EM-kilpailuissa 1990. Tokion MM-kilpailuissa 1991 hän saavutti hopeaa 16 sekuntia Neuvostoliiton Alina Ivanovalle hävinneenä ja niukasti Suomen Sari Essayahin edellä. Vuonna 1992 sisäratojen EM-kilpailujen 3&nbsp;000 metrillä Svensson hylättiin. Kesällä 1992 hän sijoittui Barcelonan kesäolympialaisten 10 kilometrillä kuudenneksi. Vuonna 1993 hän sijoittui kahdeksanneksi sisäratojen MM-kilpailuissa. Vuoden 1993 ulkoratojen MM-kilpailuissa Svensson johti 10 kilometrin kilpailua pitkään mutta hänet hylättiin seitsemän kilometrin kohdalla.

## Lähteet
Kate Millett

**Katherine (Kate) Murray Millett** (14. syyskuuta 1934 St. Paul, Yhdysvallat – 6. syyskuuta 2017 Pariisi, Ranska) oli yhdysvaltalainen feministi, kirjailija ja taiteilija.

Kate Millett suoritti kanditutkinnon Minnesotan yliopistossa 1956 ja maisterintutkinnon Oxfordin yliopistossa 1958. Hän opetti englantia Yhdysvalloissa ja Japanissa, ja samaan aikaan opiskeli kuvanveistoa ja jatkoi akateemisia opintojaan. Hänen väitöstutkimuksensa Columbian yliopistossa (1870) yhdisti sosiologiaa ja antropologiaa kirjallisuudentutkimukseen, ja se julkaistiin 1970, samana vuonna kuin hänen ensimmäinen yleisölle tarkoitettu tietokirjansa *Sexual Politics*. Kirja määritteli tavoitteet ja strategiat feministiselle liikkeelle, ja nosti Milletin kuuluisuuteen saman tien.

*Sexual Politics* on partiarkaalisen vallankäytön analyysi. Sen perusajatus on, että miehet ovat rakentaneet yhteiskunnallisen  järjestelmän, jossa heillä on enemmän valtaa, eikä tämä rakenne perustu biologisiin tai luontaisiin ominaisuuksiin.

Kirjassaan Millett analysoi myös seksikohtauksia kolmen mieskirjailijan teoksista, Henry Miller, Norman Mailer ja D. H. Lawrence, ja miten naista alistetaan niissä. Mailer, joka oli liberaalivasemmiston suosikki, vastasi julkisella hyökkäyksellä Harper's magazine-lehdessä. Kirja herätti myös muuta aggressiivista kritiikkiä.

## Teokset
* Sexual Politics 1970	
* The Prostitution Papers: A Candid Dialogue 1973	
* Flying 1974	
* Sita	1977	
* The Basement: Meditations on a Human Sacrifice 1979
* Going to Iran	1982
* The Loony-Bin Trip 1990
* The Politics of Cruelty: An Essay on the Literature of Political Imprisonment	1994
* A.D., A Memoir 1995	
* Mother Millett 2001

## Lähteet
Anne Judkins

**Anne Maree Judkins** (s. 1. maaliskuuta 1964 Takapuna) on uusiseelantilainen kilpakävelijä.

Judkins saavutti 10 kilometrin kävelyssä hopeaa Kansainyhteisön kisoissa 1990. Barcelonan kesäolympialaisissa 1992 hän sijoittui 10 kilometrillä yhdeksänneksi.

## Lähteet
Matt Salinger

**Matthew Douglas Salinger** (s. 13. helmikuuta 1960 Windsor, Vermont) on yhdysvaltalainen näyttelijä ja tuottaja. Hänen elokuvaroolejaan on muun muassa supersankari Kapteeni Amerikka.

## Ura
Matt Salingerin vanhemmat olivat kirjailija J. D. Salinger ja psykologi Alison Claire Douglas. Hän debytoi elokuvassa *[[Nörttien kosto]]* (1984) ja näytteli nimiroolin elokuvassa *Captain America* (1990). Tuonnempana Salinger on näytellyt muun muassa draamaelokuvassa *What Dreams May Come* (1998) ja muutamissa televisiosarjoissa, kuten *[[Kova laki: Erikoisyksikkö]]*.

Salinger on tuottanut useita elokuvia (*Wild at Heart* (1990), *Mojave Moon* (1996), *Let the Devil Wear Black* (1999)).

Salingerin teatterirooleja ovat muun muassa James Bernard näytelmässä *Dancing in the End Zone* (1985) ja Charly Bacon näytelmässä *Charly Bacon and His Family* (1988). Hänen tuottamistaan teatterikappaleista mainittakoon *The Syringa Tree*.

2010-luvulla Matt Salinger keskittyi elokuvien ja teatterin sijasta isänsä kirjallisen perinnön vaalimiseen.

## Lähteet
Eija Koriseva

**Eija Koriseva** (s. 31. lokakuuta 1963) on suomalainen iskelmälaulaja ja ravintoloitsija.

## Ura
Koriseva on koulutukseltaan ompelija. Hänellä oli ompelimo ja pukuvuokraamo Korpilahdella. Koriseva voitti Radiotähti-kilpailun 1995 ja seuraavana vuonna ilmestyi esikoisalbumi *Onnentähti*. Toinen albumi *Kultapilvet* ilmestyi 1998. Koriseva keikkaili iskelmälaulajana yli 20 vuotta, kunnes hän ryhtyi ravintoloitsijaksi 2010-luvun jälkipuoliskolla.

*Onnentähti* nousi huhtikuussa 1996 Suomen albumilistan sijalle 40.

## Yksityiselämä
Korisevalla on kaksi siskoa: viihdetaiteilija Arja Koriseva ja juontaja Piia Koriseva. Sisarustrion eno oli hanuristi Erkki Friman.

Koriseva on naimisissa, asuu omakotitalossa Toivakassa perheineen ja pariskunnalla on kolme lasta, kaksostytöt ja poika.

## Diskografia
### Studioalbumit
*Onnentähti (1996)
*Kultapilvet (1998)

### CD-singlet
*Sinuna en jättäisi mua (1995)
*Huokausten silta / Ikivanha tarina (1996)
*Hellyys on juhlaa (1996)
*Kultapilvet (1998)
*Luotin vain (2006)
*Muistojen ilta / Kukkuluuruu (kokoonpanossa Siskokset Ja Peräkylän Pojat) (2009)
*Kesäkutinaa / Shampanjaa taivasalla (2010)

## Lähteet
*

## Aiheesta muualla
*Suomen virallinen lista – Artistit : Eija Koriseva
Tuhkanaamiokärpänen

**Tuhkanaamiokärpänen** (*Zodion cinereum*) on Suomessa äärimmäisen uhanalaiseksi (CR) luokiteltu naamiokärpäslaji. Laji lentää päivisin ja sitä on tavattu Euroopassa ja Lähi-idässä.

## Lähteet
Laasonportti

**Laasonportti** on omakotivaltainen asuinalue Lempäälän kunnan itäosassa.

## Historia

## Palvelut
Lempäälän keskustan läheisyyden vuoksi Laasonportissa ei ole juurikaan omia palveluita. Alueen keskus on puisto, jossa ovat kylän leikkipaikka ja urheilukenttä. Sotavallantien varressa sijaitsee Lempäälän entisen VPK:n paloaseman tiloissa Lempäälän kierrätyskeskus Varikko, jota ylläpitää Lempäälän-Vesilahden työttömät ry. Valkeakosken ja Lempäälän kirjastoautolla on Laasonportissa yhteensä kolme pysäkkiä.

Alueella kulkee laaja ulkoilu- ja latureitistö, jossa on useita reittivaihtoehtoja.

Laasonportissa sijaitsee Lempäälän reserviyhdistysten omistama kerhomaja Veljespirtti. Rakennus on pystytetty Lempäälän keskustaan 1800-luvun puolessavälissä ja siirretty nykyiselle paikalleen vuonna 1968. Aiemmin se on toiminut mm. kaupan varastona.

Laasonportin lapset käyvät koulunsa Lempoisten koulussa (ala-aste) ja Kanavan koulussa (yläaste).

### Lähialueen nähtävyyksiä

* Suomen sisällissodan punaisten joukkohauta ja Vakaumuksensa puolesta kaatuneiden muistomerkki
* Ristimäen siunauskappeli ja hautausmaa
* Lempäälän harjualue
* Ahtialanjärven luonnonsuojelualue ja lintutorni

## Sijainti ja liikenneyhteydet
Laasonportti sijaitsee aivan valtatie 3:n länsipuolella, Valkeakoskentieltä (yhdystie 3041) haarautuvan Ahtialantien varrella.

Laasonporttiin liikennöivät Tampereen seudun joukkoliikenteen linjat 52B (Laasonportti-Keskustori) sekä 57U (Hävöläntie th-Kanava).

### Välimatkoja

* Lempäälän kirkonkylään 3 km
* Valkeakoskelle 18 km
* Tampereelle 27 km

## Lähteet
Gösta Hagström

**Gösta Hagström** (12. elokuuta 1896 Rödsö – 20. joulukuuta 1961 Kokkola) oli suomalainen edustaja, puutavaramies ja maastohiihtäjä. Hänen vanhempi veljensä oli myös hiihtäjänä tunnettu Elis Hagström.

Gösta Hagströmillä oli hiihdossa kolme ikämiesten Suomen mestaruutta ja 19 ruotsinkielisen hiihtoliiton Svenska Finlands skidförbundin mestaruutta. Ensimmäisen mestaruutensa Hagström hankki 1921 ja vielä vuonna 1945 hän voitti ikämiesten luokassa piirimestaruuden. Hagström kilpaili menestyksellä myös suojeluskuntien kisoissa.  Hagströmistä tuli vuonna 1933 Lahdessa ikämiesten mestari ajalla, jolla hän sijoittui koko kilpailussa toiseksi. Hagström palkittiin Svenska Finlands skidförbundin kultaisella ansiomerkillä. 1940-luvulla Hagström toimi myös valmentajana ja hiihdon opettajana.

Gösta Hagström harrasti myös kuorolaulua ja hän kuului tenorina Kokkolan mieskuoroon.

## Lähteet